സ്വാതന്ത്ര്യസമര സേനാനികളില് നെഹ്റു ഇല്ല, സവര്കറെ ഉള്പെടുത്തി ആസാദികാ അമൃത് മഹോത്സവ് എന്ന പേരില് സംഘടിപ്പിക്കുന്ന കാമ്ബയിന് പോസ്റ്ററില് ഇന്ത്യയുടെ പ്രഥമ പ്രധാനമന്ത്രിയും സ്വാതന്ത്ര്യ സമര സേനാനിയുമായ ജവഹര്ലാല് നെഹ്റുവിന് ഇടമില്ല. കേന്ദ്ര സര്ക്കാറിന് കീഴിലുള്ള ഇന്ത്യന് കൗണ്സില് ഓഫ് ഹിസ്റ്റോറിക്കല് റിസര്ച് ഐ.സി.എച്ച്.ആര് ആണ് പോസ്റ്റര് തയ്യാറാക്കിയത്. നേരത്തെ, വാരിയന്കുന്നത്ത് കുഞ്ഞഹമ്മദ് ഹാജിയും ആലി മുസ്ലിയാരും അടക്കമുള്ള അടക്കമുള്ള 387 മലബാര് സമരനായകരെ സ്വാതന്ത്ര്യസമര നായകരുടെ പട്ടികയില് നിന്ന് വെട്ടി മാറ്റാനുള്ള ഐ.സി.എച്ച്.ആര് റിപ്പോര്ട്ട് വലിയ വിവാദങ്ങള് ഉണ്ടാക്കിയിരുന്നു. പ്രധാനപ്പെട്ട എട്ടു നേതാക്കളില് മഹാത്മാഗാന്ധി, ബി.ആര്.അംബേദ്കര് എന്നിവര്ക്കൊപ്പം ഹിന്ദുത്വ രാഷ്ട്രീയത്തിന്റെ താത്വികാചാര്യന് വി.ഡി സവര്ക്കറും ഉള്പ്പെട്ടിട്ടുണ്ട്. അന്തമാനില് തടവുശിക്ഷ അനുഭവിച്ച സവര്ക്കര് ബ്രിട്ടീഷുകാര്ക്കെതിരെ പ്രവര്ത്തിക്കില്ലെന്ന് മാപ്പ് എഴുതി നല്കിയാണ് പുറത്ത് വന്നത് എന്നതിന് ചരിത്ര രേഖകളുണ്ട്. ക്വിറ്റ് ഇന്ത്യാ സമരത്തിനെതിരായിരുന്ന സവര്ക്കര് സ്വാതന്ത്ര്യ സമരകാലത്ത് പലസമയത്തും ബ്രിട്ടീഷ് അനുകൂലിയായിരുന്നു. സുഭാഷ് ചന്ദ്രബോസ്, രാജേന്ദ്രപ്രസാദ്, സര്ദാര് വല്ലഭായ് പട്ടേല്, ഭഗത് സിങ് എന്നിവര് പോസ്റ്ററിലുണ്ട്. ഷിനോജ്